BJCHI แนวโน้มกำไร 3Q/58 โตสดใสพร้อมแนวโน้มคว้างานใหม่เพิ่มต่อเนื่อง
BJCHI แนวโน้มกำไรปกติในไตรมาส 3/58 จะเติบโตสดใส เทียบไตรมาสก่อนหน้า และสามารถเติบโตได้ต่อเนื่องในไตรมาส 4/58 และส่งให้รายได้ทั้งปี 58 เติบโตได้ตามคาด จากงานใหม่ TUPI ที่มี progress ก่อสร้างเร่งตัวขึ้น ทั้งนี้เราคงคำแนะนำ BUY ราคาเป้าหมายปี 59 = 9.00 บาทต่อหุ้น โดยเราชอบจากแนวโน้มที่บริษัทจะได้รับงานใหม่เพิ่มในอนาคตต่อเนื่อง ซึ่งคาดในช่วงไตรมาส 4/58 –ไตรมาส 1/59 มีโอกาสสูงที่บริษัทจะประกาศได้รับงานใหม่มูลค่ารวมกว่า 3,700 ล้านบาท
29 ต.ค. 2558

บล.โนมูระ พัฒนสิน ระบุในบทวิเคราะห์ (29 ต.ค.) ว่า บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เรามีมุมมองเป็นกลางต่อข้อมูลที่ได้รับจาก CNS Corporate Access Program โดยทิศทางของธุรกิจ ยังเป็นไปในทิศทางเดียวกับที่เราคาด ที่แนวโน้มกำไรปกติในไตรมาส 3/58 จะเติบโตสดใส เทียบไตรมาสก่อนหน้า และสามารถเติบโตได้ต่อเนื่องในไตรมาส 4/58 และส่งให้รายได้ทั้งปี 58 เติบโตได้ตามคาด จากงานใหม่ TUPI ที่มี progress ก่อสร้างเร่งตัวขึ้น ประกอบกับโครงการที่ได้รับจาก QGI ที่คาดกลับมาเริ่มก่อสร้างอีกครั้ง
ทั้งนี้เราคงคำแนะนำ BUY ราคาเป้าหมายปี 59 = 9.00 บาทต่อหุ้น โดยเราชอบ BJCHI จากแนวโน้มที่บริษัทจะได้รับงานใหม่เพิ่มในอนาคตต่อเนื่อง ซึ่งคาดในช่วงไตรมาส 4/58 –ไตรมาส 1/59 มีโอกาสสูงที่บริษัทจะประกาศได้รับงานใหม่มูลค่ารวมกว่า 3,700 ล้านบาท นอกจากนี้เรามองว่าราคาปัจจุบันมีความน่าสนใจที่จะทยอยสะสมได้ จากคาดบริษัทผ่านจุดกดดันที่สุดของปีไปแล้วในไตรมาส 2/58 และมองว่าตลาดน่าจะตอบรับต่อประเด็นที่ไม่สดใสไปมากแล้ว